Super League - Η πίστη του Λυμπερόπουλου :: Athletic Radio 104,2
Athletic Radio 104,2 > Super League > Η πίστη του Λυμπερόπουλου
Η πίστη του Λυμπερόπουλου
Ο Νίκος Λυμπερόπουλος παρέλαβε το βραβείο για το καλύτερο γκολ της αγωνιστικής και αναφέρθηκε στην πρόκριση επί του ΠΑΟ.
Δημοσίευση: 04 Φεβ 2011, 16:55 Eπιμέλεια: Athletic Radio
Ο 36χρονος επιθετικός μίλησε για tην πρόκριση επί του Παναθηναϊκό: «Μου μένει μόνο αυτή, μόνο την πρόκριση κρατάτω. Η αλήθεια είναι ότι μετά το 2-0 του πρώτου αγώνα και το 1-0 στο 13′ θα θέλαμε κάτι διαφορετικό, όμως τα πράγματα δεν ήταν έτσι. Δεν ήμασταν συγκεντρωμένοι, δεν παίξαμε καλά. Ο Παναθηναϊκός μας χτύπησε στο δυνατό του σημείο που είναι οι στημένες φάσεις, αλλά είμαι σίγουρος ότι κάποια… ανώτερη δύναμη ήθελε να περάσουμε εμείς».
Για το γεγονός ότι παραμένει βασικός και αναντικατάστατος στα 36 του: «Ανέκαθεν πίστευα στον εαυτό μου, στη δουλειά που έχω κάνει και με την εμπειρία που έχω μπορώ να κοντρολάρω τον εαυτό μου, τα συναισθήματά μου, τον τρόπο παιχνιδιού μου. Ποντάρω πολλά στη δουλειά που γίνεται στο γήπεδο και σε αυτή που κάνω εκτός γηπέδου – γιατί η δουλειά για έναν ποδοσφαιριστή είναι και εκτός γηπέδου. Όσο αγωνίζομαι θα είμαι 100% επαγγελματίας, μέσα και έξω από το γήπεδο».
Για το βραβείο για το κορυφαίο γκολ της 20ης αγωνιστικής: «Δεν είναι τόσο σημαντικό το βραβείο, όσο η νίκη που ήρθε σε μία δύσκολη έδρα. Ελπίζω να έρθουν κι αλλα βραβεία στο μέλλον που θα συνδυαστούν με νίκες».
Για το αυριανό ματς με τον Άρη και την κούραση των παικτών από τα συνεχόμενα ματς: «Θα πρέπει να είμαστε συγκεντρωμένοι, γιατί πολλές φορές δεν έχουμε δείξει να είμαστε συγκεντρωμένοι και το πληρώνουμε ακριβά. Έχουμε επιλογές. Ο προπονητής είναι αρμόδιος για το ποιος θα παίξει και όποιος παίξει θα δώσει το 100%. Η κούραση είναι μέσα στο πρόγραμμα, δεν μας φοβίζει».